CELEX: 62015FN0150
Language: hu
Date: 2015-12-22 00:00:00
Title: F-150/15. sz. ügy: 2015. december 22-én benyújtott kereset – ZZ kontra EBB

17.10.2016   
            
            
               HU
            
            
               Az Európai Unió Hivatalos Lapja
            
            
               C 383/30
            
         2015. december 22-én benyújtott kereset – ZZ kontra EBB
   (F-150/15. sz. ügy)
   (2016/C 383/40)
   Az eljárás nyelve: svéd
   
      Felek
   
   
      Felperes: ZZ (képviselő: E. Nordh ügyvéd)
   
      Alperes: Európai Beruházási Bank (EBB)
   
      A jogvita tárgy és leírása
   
   Az EBB által hozott, a felperes „munkavégzési kötelezettség alóli felmentését” elrendelő határozatok és az ezekkel összefüggő egyéb határozatok megsemmisítése, valamint az állítólag bekövetkezett nem vagyoni és vagyoni károk megtérítése iránti kérelem.
   
      A felperes kereseti kérelmei
   
   
               —
            
            
               A Közszolgálati Törvényszék semmisítse meg az alperes által 2015. április 13-án, 2015. május 12-én, 2015. június 16-án és 2015. október 20-án hozott, a felperes „munkavégzési kötelezettség alóli felmentését” elrendelő határozatokat;
            
         
               —
            
            
               semmisítse meg az alperes által 2015. június 18-án hozott azon határozatot, amely letiltja a felperesnek az elektronikus levelezőrendszeréhez és a számítógépes kapcsolatokhoz való hozzáférését;
            
         
               —
            
            
               semmisítse meg az alperes azon határozatát, amely a felperesnek nem biztosít hozzáférést az illetmény-elszámolásaihoz, valamint törli őt az alperes személyi állományának listájáról;
            
         
               —
            
            
               kötelezze az alperest, hogy kamattal együtt fizessen meg 950 000 eurót azon nem vagyoni kár megtérítése címén, amely a felperest e határozatok, valamint annak következtében érte, hogy az alperes nem tett eleget a gondossági kötelezettségének, továbbá megsértette az eljárási biztosítékokat;
            
         
               —
            
            
               az alperest kötelezze a költségek viselésére.